اسلام آباد (مانیٹرنگ دیسک) بنجائی وزیر ریلوے شیخ رشید پارینے کہ گچین کاری آن مُست ولدا جھارو کننگک، دا اپوزیشن اٹ ہچ ءُ دم اس اف، عمران خان پنچ سال پورو کیک۔ 120 دے اٹ 120 عدالت آک کل گند آتے چٹفرہ۔ شہباز شریف اونا پارٹی نا بندغ اسے انت اس کہ ای پاو او ہندن کیک۔ بنجائی وزیر ریلوے شیخ رشید احمد اسلام آباد اٹ پریس کانفرنس کرسا پارینے کہ جنرل باجوہ و عمران خان اسک چین اٹ ایم ایل ون کن خواری کریر، دا تُو اٹ ایکنک آن ایم ایل ون پاس مریک۔ ایم ایل ون آن بیدس ریلوے نا شکست آک چٹپسہ۔ ریلوے ٹریک اُلس کن ڈیتھ ٹریک اس جوڑ مس، سیکرٹری ءِ فارغ کروئی تمک، او پارینے کہ ایم ایل ون آ ہچ ءُ ریلوے کراسنگ اس مفک، 7 گھنٹہ ٹی کراچی آن لاہور آ سر مریک، اینخو ایم ایل ون آ کاریم بنا مریک۔
